***PAVYZDYS***

**UAB „\_\_\_\_\_\_\_\_\_\_\_\_\_\_\_\_\_\_\_\_\_\_\_“**

**PRANEŠIMAS**

**DĖL ATSISKAITYMŲ GRYNAISIAIS PINIGAIS SUMŲ APVALINIMO**

\_\_\_\_\_\_\_\_\_\_\_\_\_\_\_\_

*(data ir sudarymo vieta)*

Informuoju, kad **nuo 2025 m. gegužės 1 d.** įsigalios LR atsiskaitymų grynaisiais pinigais sumų apvalinimo įstatymas, kuriame **numatyta atsiskaitymų** tarp asmenų (pirkėjų) ir ūkio subjektų **už prekes (paslaugas) grynaisiais pinigais sumų apvalinimo tvarka.**

1. Asmeniui (pirkėjui) atsiskaitant už prekes (paslaugas) grynaisiais pinigais, ūkio subjektas bendrą mokėtiną sumą privalo apvalinti iki artimiausio 5 euro centų kartotinio. **Apvalinama taip:**

1) bendra mokėtina suma, kuri baigiasi 1 arba 2 euro centais, apvalinama į mažesnę pusę iki 0;

2) bendra mokėtina suma, kuri baigiasi 3 arba 4 euro centais, apvalinama į didesnę pusę iki 5;

3) bendra mokėtina suma, kuri baigiasi 6 arba 7 euro centais, apvalinama į mažesnę pusę iki 5;

4) bendra mokėtina suma, kuri baigiasi 8 arba 9 euro centais, apvalinama į didesnę pusę iki 10.

2. Kai už vienu metu įsigyjamas prekes (paslaugas) atsiskaitoma grynaisiais pinigais ir kitomis mokėjimo priemonėmis, **apvalinama tik grynaisiais pinigais mokama sumos dalis ir tik kai ji mokama paskiausiai**.

3. Atvalinimo tvarka taikoma ir **ūkio subjekto grąžinamoms sumoms grynaisiais pinigais asmeniui** (pirkėjui) **už šio grąžinamą** (-as) **prekę** (-es). Apvalinama grynaisiais pinigais grąžinama suma, nepriklausomai nuo grąžinamų prekių skaičiaus ir mokėjimo priemonės, kuria buvo atsiskaityta įsigyjant tą (tas) prekę (-es).

4. Atsiskaitymų grynaisiais pinigais apvalinimo tvarkos pažeidimas pagal ANK 2072 straipsnio nuostatas užtraukia **įspėjimą arba baudą asmenims nuo vieno šimto iki penkių šimtų eurų ir įspėjimą arba baudą juridinių asmenų vadovams ar kitiems atsakingiems asmenims nuo dviejų šimtų iki vieno tūkstančio eurų**, o šis nusižengimas, padarytas **pakartotinai, užtraukia baudą asmenims nuo dviejų šimtų iki vieno tūkstančio eurų ir juridinių asmenų vadovams ar kitiems atsakingiems asmenims nuo vieno tūkstančio iki dviejų tūkstančių eurų.**

5.Atsižvelgiant į mokėtinų sumų apvalinimo reikalavimą turi būti perprogramuoti įmonės naudojami kasos aparatai iki 2025 05 01 d.

**Vyr. buhalteris \_\_\_\_\_\_\_\_\_\_\_\_\_\_\_\_\_\_**